ເຮຣີເຄນ Sandy ກໍາລັງ ພັດຖະຫລົ່ມ ເກາະຕ່າງໆ ຢູ່ເຂດມະຫາສະມຸດ ແອັດແລນຕິກ
​ຄອມ​ພິວ​ເຕີ ​ສະແດງ​ໃຫ້​ເຫັນ​ວ່າ ພາຍຸເຮີຣີເຄນລູກນີ້ ມີ​ທ່າ​ທາງ​ວ່າ ຈະ​​ເຂົ້າສົມທົບ ​ກັບພາຍຸ​ລະດູ​ໜາວ ທາງພາກ​ຕາ​ເວັນ​ອອກ​ຂອງ ສ​ະຫະລັດ.​
ລົມພາຍຸ Hurricane Sandy ກໍາລັງຖະຫລົ່ມ ເກາະ Bahamas ດ້ວຍຝົນຕົກໜັກ ແລະມີລົມພັດຢ່າງຮ້າຍແຮງ ໃນຂະນະທີ່ເຄື່ອນ ໄຫວຢູ່ໃນເຂດທະເລ Caribbean ບ່ອນທີ່ໄດ້ເຮັດໃຫ້ມີຜູ້ເສຍ ຊີວິດເຖິງ 21 ຄົນແລ້ວນັ້ນ ພະລັງຂອງລົມທີ່ຢູ່ໃນອັນດັບສອງ ທີ່ມີຄວາມໄວເຖິງ 170 ກິໂລແມດຕໍ່ຊົ່ວໂມງ ໄດ້ພັດຜ່ານປະເທດ Cuba ໃນວັນພະຫັດ ວານນີ້ ມ້າງເພ ເຮືອນຊານບ້ານຊ່ອງ ຖອນຮາກຕົ້ນໄມ້ ແລະເຮັດໃຫ້ມີຜູ້ເສຍຊີວິດ 11 ຄົນ ມີລາຍງານວ່າ ອີກ 9 ຄົນເສຍຊີວິດ ຢູ່ທີ່ ເກາະ Haiti ແລະອີກ 1 ຄົນ ຢູ່ທີ່ ເກາະ Jamaica ລົມເຮີຣີເຄນ ຊື່ວ່າ Sandy ນີ້ ຄາດວ່າຈະອ່ອນກຳລັງລົງ ຫລັງຈາກພັດຜ່ານເກາະ Bahamas ແຕ່ວ່າ ເຄື່ອງຄອມພິວ ເຕີ ໄດ້ແຈ້ງໃຫ້ເຫັນວ່າ ລົມ Hurricane ລູກນີ້ມີທ່າທາງວ່າ ຈະເຂົ້າສົມທົບກັບພາຍຸລະດູໜາວ ທາງພາກຕາເວັນອອກຂອງ ສະຫະລັດ ໃນອາທິດໜ້າ ນໍາເອົາລົມແຮງ ແລະຝົນໜາວເຢັນ ຂຶ້ນສູ່ຊາຍຝັ່ງ ການປ່ຽນແປງຂອງດີນຟ້າອາກາດທີ່ບໍ່ເຄີຍມີມາກ່ອນ ທີ່ມີທ່າທາງຈະປະທະໃນເວລາໃກ້ຈະເຖິງບຸນຜີ Halloween ນີ້ເຮັດໃຫ້ບັນດານັກພະຍາກອນອາກາດພາກັນກ່າວວ່າ ເປັນ ຄືຜີດິບທີ່ຮ້າຍກາດແລະໃຫ້ຊື່ວ່າ “Frankenstorm ”